údu tvā víśve devā ágne bhárantu cíttibhiríti víśve vā́ etamágre devāścíttibhirúdabharannetaddhyèṣāṃ tadā́ cittamā́sīttáthaivaìnamayámetaccítibhirúdbharatyetaddhyásya tadā́ cittam bhávati sá no bhava śivastváṃ suprátīko vibhā́vasuríti yáthaiva yájustáthā bándhustáṃ dakṣiṇata údañcamā́dadhāti tásyo bándhu sthālyāṃ gā́rhapatyaṃ samupyā́paramā́dadhāti sa yádi kāmáyetopā́dhirohetpārśvató vā vrajet